
Gyártási hatékonyság növelése az Unilever Magyarország Kft. nyírbátori gyárában

Az első ipari forradalom hatására a gépesítés kezdetét vette a gyártóüzemekben, főleg a
textilüzemekben volt jelentősebb, majd a második ipari forradalom során új találmányok jöttek
létre az elektromosságban, az olajiparban és az acéliparban. A XX. század fordulójára kezdetét
vette az árucikkek tömegtermelése a vevők kiszolgálása érdekében, egyúttal egyre több
munkahelyet hozott létre. A gyártóüzemek hamar észrevették, hogy a fenntarthatóságuk
érdekében egy jól működő rendszerre van szükségük, hogy a gépeket és a munkaerőt minél
gazdaságosabban fel tudják használni. Számos vállalat igyekezett megoldást találni, de a
leghatékonyabbnak a Toyota Termelési Rendszere bizonyult. A rendszer több vállalatot a csőd
széléről mentett meg, hiszen a veszteségek csökkentésére és az emberek tiszteletére alapozta
filozófiáját.
Az Unilever Magyarország Kft. Nyírbátori gyárában 12 gyártósor gondoskodik arról, hogy a
világszerte jól ismert, háztartási szerek, mint a Domestos, Cif, Coccolino, Savo megfelelő
mennyiségben és minőségben a boltok polcaira kerüljön. A gyár legújabb sora a Curie sor,
Marie Curie után, amely szórófejes 500ml-es és 750ml-es flakonokba csomagolja a különböző
termékeket, mindezt 200 flakon/perces sebességgel a nap 24 órájában a hét minden napján.
A termelés hatékonyságát veszélyezteti az értéket nem teremtő tevékenységek, illetve az egyes
gépek gyakori megállása a termelés közben. A gyár termelési rendszeréből összegyűjtött
információik alapján hamar kiderült, hogy melyek ezek a kritikus gépek és a vállalat által
készített kivizsgálási folyamatot követve számos optimalizálásra váró folyamatot találtam. A
legnagyobb veszteség a kupakok elakadásához volt köthető, illetve a flakonösszeterelő
csigáknál a flakonok borulása volt jellemző. A kupakok szállítását egy rezgőmotor által
mozgatott tálca, megfelelő karbantartási folyamatok és beállítási pontok alkalmazásával
sikerült javítani. A flakon borulást az flakonösszeterelő csigák megfelelő vezérlésének a
kifejlesztése oldotta meg. Az adatok első elemzésekor a sor átlagos hatékonysága három
hónapra számolva 55% volt, amely a legalacsonyabb érték volt a többi sorhoz képest. A cél,
amelyet meghatároztunk a 70% elérése 2024 végéig, olyan módon, hogy azok fenttarthatók és
ellenőrizhetők legyenek az operátorok és a vezetőség számára egyaránt.



